# Ajuntament de Madrid

L'Ajuntament de Madrid és la institució que s'encarrega de governar la ciutat i el municipi de Madrid. Està presidit per l'Alcalde de Madrid, que des de 1979 és escollit democràticament per sufragi universal. Actualment exerceix d'Alcalde-President del municipi José Luis Martínez-Almeida del Partido Popular.
L'organisme està emplaçat en la Casa de la Vila, si bé diverses institucions municipals (per exemple, l'alcaldia, al Palacio de Comunicaciones) i les diferents regidories i serveis municipals es troben escampats per tota la ciutat.

## Òrgans de govern
### Composició de la Corporació Municipal

El Ple de l'Ajuntament està format per 57 regidors. En les eleccions municipals de 2019, Més Madrid obtingué 19 regidors, el Partit Popular (PP) 15, Ciutadans - Partit de la Ciutadania (Cs) 11, el Partit Socialista Obrer Espanyol (PSOE) 8 i Vox 4.
Eleccions municipals de 26 de maig de 2019 - Madrid :
| Candidatura | Candidatura | Candidatura | Cap de llista | Vots | Vots | Regidors |
| | Més Madrid | | Manuela Carmena Castrillo | 503.990 | 30,94% | 19 (-1) |
| | Partit Popular | | José Luis Martínez-Almeida Navasqüés | 394.708 | 24,23% | 15 (-6) |
| | Ciutadans - Partit de la Ciutadania | | Begoña Villacís Sánchez | 311.617 | 19,13% | 11 (+4) |
| | Partit Socialista Obrer Espanyol | | Pepu Hernández Fernández | 223.582 | 13,72% | 8 (-1) |
| | Vox | | Javier Ortega Smith-Molina | 124.252 | 7,63% | 4 (+4) |
| | Altres candidatures | | | 76.781 | 4,71 % | 0 |
| | Vots en blanc | | | 7.052 | 0,43% | |
| Total vots vàlids i regidors | Total vots vàlids i regidors | Total vots vàlids i regidors | Total vots vàlids i regidors | 1.629.104 | 100 % | 57 |
| | Vots nuls | Vots nuls | Vots nuls | 5.826 | 0,36% | |
| Participació (vots vàlids més nuls) | Participació (vots vàlids més nuls) | Participació (vots vàlids més nuls) | Participació (vots vàlids més nuls) | 1.634.930 | 68,23%** | |
| Abstenció | Abstenció | Abstenció | Abstenció | 761.345* | 31,77%** | |
| Total cens electoral | Total cens electoral | Total cens electoral | Total cens electoral | 2.396.275* | 100 %** | |
| Alcalde: José Luis Martínez-Almeida Navasqüés (PP) (15/06/2019) Per majoria absoluta dels vots dels regidors (30 vots: 15 de PP, 11 de Cs i 4 de Vox) |||||||
| Fonts: Ministeri de l'Interior. Junta Electoral de la Zona de Madrid. Periòdic Ara. (* No són vots sinó electors. ** Percentatge respecte del cens electoral.) |||||||

### Junta de Govern de la Ciutat

La Junta de Govern de Madrid s'encarrega d'administrar els impostos municipals, per pagar els serveis públics i la construcció d'infraestructures. Està presidida per l'Alcalde.

### Juntes Municipals de Districte

La ciutat de Madrid està dividida en 21 districtes, que estan governats per les seves corresponents Juntes Municipals. Aquests òrgans s'encarreguen del govern d'una manera molt més local, ja que en una ciutat com Madrid seria gairebé impossible administrar tanta població de manera completament centralitzada. Cal tenir en compte que un només d'aquests districtes pot tenir més població que moltes capitals de província.
Els districtes compten amb Fòrums Locals on els ciutadans dels districtes eleven propostes.
Actualment els districtes de la ciutat són els següents:
* Centro
* Arganzuela
* Retiro
* Salamanca
* Chamartín
* Tetuán
* Chamberí
* Fuencarral-El Pardo
* Moncloa-Aravaca
* Latina
* Carabanchel
* Usera
* Puente de Vallecas
* Moratalaz
* Ciudad Lineal
* Hortaleza
* Villaverde
* Villa de Vallecas
* Vicálvaro
* San Blas-Canillejas
* Barajas

## Referències

* ↑ També hi participaren Esquerra Unida-Madrid en Pie Municipalista (IU-MpM) (42.855, 2.63%), Partit Animalista Contra el Maltractament Animal (PACMA) (8.220 vots, 0.50%), Por Un Mundo Más Justo (PUM+J) (1.958 vots, 0.12%), Unió, Progrés i Democràcia (UPiD) (1.882 vots, 0.12%), Falange Espanyola de les JONS (FE-JONS) (1.322 vots, 0.08%), Contigo Más (CNTG+) (1.195 vots, 0.07%), Partido Castellano-Tierra Comunera-Partido del Progreso de las Ciudades (PCAS-TC-PPCCAL-PACTO) (1.112, 0.07%), Partit Humanista (PH) (929 vots, 0.06%), Partido Comunista de los Trabajadores de España (PCTE) (791 vots, 0.05%), Partit Llibertari (P-LIB) (746 vots, 0.05%), Partit Comunista dels Pobles d'Espanya (PCPE) (732 vots, 0.04%), Madrid Inteligente (MI) (620 vots, 0.04%), Movimiento Católico Español (MCE) (544 vots, 0.03%), Partido Integración Comunitaria (PYC) (540 vots, 0.03%) i Unión por Leganés (ULEG) (452 vots, 0.03%)
* ↑ Pep Martí «Martínez-Almeida (PP) és elegit alcalde de Madrid amb els vots de Ciutadans i Vox». Nació Digital [Madrid], 15-06-2019 [Consulta: 19 juny 2019].
* ↑ Ministeri de l'Interior. Govern d'Espanya. «Resultats provisionals - Eleccions locals 2019». Arxivat de l'original el 25 de juny 2019. [Consulta: 19 juny 2019].
* ↑ Junta Electoral de la Zona de Madrid «Elecciones Municipales 2019. Publicación de candidaturas. Fase proclamación» (pdf) (en castellà). Boletín Oficial de la Comunidad de Madrid. Comunitat de Madrid. Conselleria de Presidència [Madrid], 101, 30-04-2019, pàg. 370-390 [Consulta: 19 juny 2019].
* ↑ Ara. «Eleccions municipals 2019. Resultats a Madrid», 26-05-2019. [Consulta: 19 juny 2019].
* ↑ «Los Foros Locales han elevado 300 propuestas a las Juntas de Distrito, que han aprobado el 80 por ciento de ellas». Europa Press, 28-12-2018 [Consulta: 22 gener 2019].

## Enllaços externs

* Web de l'Ajuntament de Madrid